موسیقی دونیاسی‌نین انرژی‌سی ان یوکسک اولان سس‌لرین‌دن بیری اولان کارو امرالد "25-جی ایستانبول جاز فستیوا‌لی" چرچیوه‌سینده کنسرت وئره‌جک.
"Back It Up"  و "A Night Like This"  کیمی هیت پارچا‌لارین صاحبی اولان امرالد 12 ژوئیه آخشامی Zorlu PSM آنا تاتریندا صحنه‌یه چیخا‌جاق.
11 یاشیندان ماهنی اوخوماغا باشلایان امرالدین سسی‌نین جاز ملودیا‌لارینا اویغون اولماسی معلم‌لری‌نین ده دقتینی چکمیشدی.
کلاسیک جاز تحصیلی آلدیق‌دان سونرا وکال درس‌لری وئرن و ایستودیودا فعالیت گؤسترن امرالد 2007-جی ایلده "Back It Up"  ماهنی‌سینی سسلندیردیک‌دن و هلند-ین پایتاختی آمستردام-دا ایشتیراک ائتدیگی یئرلی بیر تلویزیون پروقرامین‌دان سونرا "Deleted Scenes From The cutting Room Floor"  آدلی ایلک آلبومونو چیخاردی. دینلییجی‌لر آلبومو بؤیوک ماراقلا قارشیلادی‌لار.
1940  و 1950-جی ایللرین فیلم و موسیقی آنلاییشیندا اساس‌لانا‌راق حاضیرلانان آلبوملا بؤیوک اوغورا ایمضا آتان موغننی هلند-ده 30 هفته بویونجا 1-جی یئری قورویوب ساخلادی و اینگیلتره سیاهی‌لاریندا آلبومو ان چوخ ساتیلان جاز موغننی‌سی اولدو.
بیر سیرا اؤلکه‌ده "پلاتین پلاک" و "قیزیل پلاک" موکافات‌لاری قازانان موغننی‌نین "The shocking Miss Emerald" آدلی نوبتی آلبومو تورکیه‌ده "خاریجی اؤلکه پوپ موسیقی‌سی" کاتقوری سینده بؤیوک ماراغا سبب اولدو.
